Qafqaz (film, 2007)

Məzmun 
Filmdə hadisələr 1990-1994-cü illərdə baş verir. Filmin süjet xətti İncildəki bir ayədən götürülərək, Qafqaz reallığına, müasir vaxta uyğunlaşdırılmışdır.

Qafqazda müharibə başlayır. 75 yaşlı Mariya (Ada Roqovseva) oğlunu müharibədə itirir. O, gəlini Sofiya (Lyubov Tolkalina) ilə 12 ildir Qafqazda yaşayır. Aclıq başlanan zaman onlar Rusiyaya köçmək istəyirlər. Qadınlar qərara alırlar ki, onlar Moskvaya getməlidirlər. Mariya kiçik itini, Sofiya isə kiçik çemodanını götürüb qatara otururlar və yola düşürlər. Qonşu kupedə fotomüxbir Aleksandr (Andrey Çernışov) da gedir. Sofiya ilə Aleksandr bir-birini sevirlər. Mariya isə Volqoqrad yaxınlığındakı stansiyaların birində başa düşür ki, Qafqazsız yaşaya bilməyəcək. O, Sofiyaya kağız yazıb iti ilə birlikdə qatarı tərk edir...

 Film haqqında 
 Filmdə Emin Sabitoğlu və Aqşin Əlizadənin musiqilərindən istifadə olunmuşdur. İkinci şəxsin adı titrlərdə göstərilməyib.
 2008-ci ildə ilk dəfə olaraq Azərbaycan filmi dünyanın ən nüfuzlu kino mükafatına namizədliyini irəli sürmüşdür. Amerika Kino Akademiyasının təsis etdiyi "Oskar" mükafatının "Ən yaxşı əcnəbi film" nominasiyasına iddialı olan 63 ölkənin məhsulu arasında Azərbaycan filmi "Qafqaz" da var idi.
 "Qafqaz" beynəlxalq standartlara uyğun olaraq, High Definition rəqəmli kinokamera ilə lentə alınıb.
 Filmin çəkilişlərinə təxminən 500 min dollar vəsait xərclənib.
 Film Fərid Hümbətovun "Qafqaz" əsərinin motivləri əsasında çəkilmişdir
 Film Rusiyadakı gəliri 43854 dollar təşkil edir.

 Filmin heyəti 

 Film üzərində işləyənlər 
Ssenari müəllifi: Fərid Hümbətov
Quruluşçu rejissor: Fərid Hümbətov
Quruluşçu operatorlar: Yuri Varnovski, Telman Məmmədov, Tərlan Babayev
Bəstəkar: Rauf Əliyev
Trük quruluşçusu: Əli Məmmədov
Kaskadyor: Əli Məmmədov
Prodüser: Rauf Atamalıbəyov
Səs: Vasili Filatov

 Rollarda 
Ada Roqovseva — Mariya
Lyubov Tolkalina — Sofya
Andrey Çernışov — Aleksandr
Həmidə Ömərova — qaraçı qadın
Ənvər Vəliyev
Elmira Şabanova
Elçin Əzizov
Milana Mərdaxanova
Vəfa Zeynalova
Zərnigar Ağakişiyeva
Lamiyə Səlimova — qaraçı qız
Sadıq Əhmədov
Fuad Osmanov
Nurəddin Mehdixanlı
Şəfiqə Qasımova
Yuri Baliyev

 Xarici keçidlər 
 Rəsmi vebsaytı
 Filmdən stopkadrlar
 "QAFQAZ" "Oskar"ı udacaq?

 Həmçinin bax 
 Bir dəfə Qafqazda (film, 2007)

Kateqoriya:2007-ci ilin Azərbaycan filmləri
Kateqoriya:Azərbaycanın melodram filmləri
Kateqoriya:Dram filmləri
Kateqoriya:Müharibə filmləri
Kateqoriya:"Metropol" Kinoşirkəti
Kateqoriya:Xaçmazda çəkilən filmlər
Kateqoriya:Mükafat alan Azərbaycan filmləri
Kateqoriya:Birinci Qarabağ müharibəsi haqqında filmlər